**LOKALE REGLER 2023 – GOLFGLEDE GK**

Følgende lokale regler gjelder for daglig spill på Golfglede GK.

For klubbturneringer, se tillegg til lokale regler og Golfglede GKs konkurransebestemmelser.

Full tekst til lokale regler er oppslått på informasjonstavlen i klubbhuset og er på vår hjemmeside.

**Definere banens grenser (A-1)**

1. Hvite staker, hvite plater, gjerder og/eller hvite linjer definerer banens grenser.
2. Utenfor banen på hull 4 er definert av steingjerdet langs høyre side og en ball er utenfor banen når den er i ro på den andre siden av steingjerdet.

**Utenfor banen mellom to hull (A-4)**

Under spill av hull 14 er hull 13, hvor grensen er definert med hvite staker, utenfor banen.

Disse stakene anses som grensegjenstander under spill av hull 14. For alle andre hull er de uflyttbare hindringer.

**Straffeområder (Regel 17) (B-1)**

1. Røde straffeområder defineres av røde merker/staker og/eller linjer.
2. Det røde straffeområdet på hull 4 merket bare på den ene siden strekker seg uendelig.

**Unormale baneforhold og uflyttbare hindringer (F-1)**

**Grunn under reparasjon (GUR)**

1. Alle områder merket med blå merker/staker og/eller med hvit linje.
2. Maurtuer i generelt område.
3. Fjell i dagen i områder klippet i fairwayhøyde eller lavere eller innenfor en avstand på to køllelengder fra området klippet i fairwayhøyde eller lavere.
4. Områder i bunkere hvor sand er fjernet pga. rennende vann som har medført dype furer.
5. Steinfylte dreneringsgrøfter.

**Anmerkning:** **Men** det er ikke påvirkning fra GUR hvis bare spillerens slagstilling påvirkes av forholdene beskrevet i punktene c.-e.

**Uflyttbare hindringer**

1. 150-metersmerker og eventuelt andre avstandsmerker.
2. Anvisningsskilt.

**Integrerte gjenstander**

1. Alle steingjerder

**Spilleforbudområder** (i unormale baneforhold) (**E-8.1)**

Området definert med blå staker med hvit topp er et spilleforbudområde som behandles som et unormalt baneforhold. Ved påvirkning fra spilleforbudområdet må fritak uten straff tas etter regel 16.1f.

**Droppesone på hull 7 (E-1)**

Hvis en spillers ball er i straffeområdet på hull 7, inkludert når det er kjent eller så godt som sikkert at den er i det straffeområdet, selv om den ikke er funnet, har spilleren følgende fritaksmuligheter, hvert med **ett straffeslag**:

1. Spilleren kan ta fritak etter regel 17.1, eller
2. Som en ekstra mulighet, kan spilleren droppe den opprinnelige ballen eller en annen ball i droppesonen som er utslagsområde 35. Droppesonen er et fritaksområde etter regel 14.3.

**Beskyttelse av nyplantede trær (E-10)**

De nyplantede trærne identifisert med støttepinner og/eller fargede bånd er spilleforbudområder:

* Hvis en spillers ball ligger hvor som helst på banen unntatt i et straffeområde og den ligger på eller berører et slikt tre eller et slikt tre påvirker spillerens planlagte slagstilling eller område for planlagt sving, må spilleren ta fritak etter regel 16.1f.
* Hvis ballen ligger i et straffeområde og et slikt tre påvirker spillerens slagstilling eller område for planlagt sving, må spilleren ta fritak etter regel 17.1e.

**Ball forandret retning av luftledning (E-11)**

Hvis det er kjent eller så godt som sikkert at en spillers ball traff en luftledning eller stolper inkl. festeanordninger under spill av hull 11, må spilleren slå slaget på nytt ved å spille den opprinnelige ballen eller en annen ball fra punktet der det slaget ble slått fra (se regel 14.6).

Hvis spilleren slår slaget på nytt, men gjør det fra et feil sted, får spilleren den generelle straffen etter regel 14.7.

Hvis spilleren ikke slår slaget på nytt, får spilleren den generelle straffen og slaget teller, men spilleren har ikke slått fra et feil sted.

**Om ikke annet er angitt er straff for brudd på lokal regel generell straff:**

**Matchspill – Tap av hull. Slagspill – To slag.**

**Informasjon:**

Alle avstandsangivelser er til senter av puttinggreenen.

Avstander fra sprinkellokk angis med: C – til senter puttinggreen, F – forkant av puttinggreen